**IBRÁNY VÁROS ÖNKORMÁNYZATA KÉPVISELŐ TESTÜLETÉNEK**

**18/2018 (X.30.) önkormányzati rendelete**

**a települési támogatásokról és egyes szociális ellátásokról szóló 8/2015.(II.27) önkormányzati rendelet módosításáról**

Ibrány Város Önkormányzatának képviselő-testülete a szociális igazgatásról és szociális ellátásokról szóló 1993. évi III. törvény 33.§ (7) bekezdésében, 48.§ (4) bekezdésében, 132.§ (4)bekezdés d) és g) kapott felhatalmazás alapján az Alaptörvény 32. cikk (2) bekezdésében meghatározott feladatkörében eljárva a következőket rendeli el:

1.§

**A települési támogatásokról és egyes szociális ellátásokról szóló 8/2015.(II.27) önkormányzati rendelet (továbbiakban: Rendelet) 6.§ (6) bekezdésének a helyébe a következő rendelkezés lép :**

„(6) Nem állapítható meg települési támogatás olyan személy részére, akinek, vagy vele közös háztartásban élő személynek a kérelem benyújtásakor az önkormányzat felé egy évet meghaladó lejárt határidejű adóhátraléka áll fenn, **vagy az általa lakott illetve tulajdonában lévő egyéb ingatlan tekintetében nem jelentkezett be a magánszemélyek kommunális adójába.**  Jelen rendelkezés alkalmazásakor rendezettnek minősül a tartozás, ha annak megfizetésére a kötelezett fizetési könnyítést kapott **és annak eleget tesz.”**

2.§

Záró rendelkezés

Ez a rendelet a kihirdetését követő napon lép hatályba és ezzel egyidejűleg hatályát veszti.

#### Ibrány, 2018. október 29.

 Berencsi Béla sk. Bakosiné Márton Mária sk.

 polgármester jegyző